title: Neuvoston päätös 2014/98/YUTP, annettu 17 päivänä helmikuuta 2014 , Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta

text:
               20.2.2014

               FI

               Euroopan unionin virallinen lehti

               L 50/20

      NEUVOSTON PÄÄTÖS 2014/98/YUTP,
   annettu 17 päivänä helmikuuta 2014,
   Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 15 päivänä helmikuuta 2011 päätöksen 2011/101/YUTP (1) Zimbabween kohdistuvista rajoittavista toimenpiteistä.

               (2)

               Neuvosto on tarkastellut uudelleen päätöstä 2011/101/YUTP ottaen huomioon Zimbabwen poliittiset tapahtumat.

               (3)

               Rajoittavia toimenpiteitä olisi jatkettava 20 päivään helmikuuta 2015.

               (4)

               Olisi myös jatkettava valtaosaan päätöksen 2011/101/YUTP liitteessä I luetelluista henkilöistä ja yhteisöistä sovellettavien matkustuskiellon ja varojen jäädyttämisen keskeyttämistä. Nämä toimenpiteet olisi keskeytettävä myös tiettyjen muiden mainitussa liitteessä I lueteltujen henkilöiden osalta. Matkustuskielto ja varojen jäädyttäminen olisi pidettävä voimassa mainitussa liitteessä lueteltujen kahden henkilön ja yhden yhteisön osalta.

               (5)

               Päätös 2011/101/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/101/YUTP seuraavasti:

               1)

               Korvataan 4 artiklan 5 kohta seuraavasti:
               ”5.   Jäsenvaltiot voivat myöntää 1 kohdassa säädettyihin toimenpiteisiin poikkeuksia, jos matkustaminen on perusteltua kiireellisistä humanitaarisista syistä, tai poikkeuksellisissa tapauksissa, jos henkilö matkustaa osallistuakseen sellaisiin hallitustenvälisiin kokouksiin ja Euroopan unionin aloitteesta järjestettäviin tai sen isännöimiin kokouksiin, joissa käydään rajoittavien toimenpiteiden poliittisia tavoitteita sekä demokratiaa, ihmisoikeuksia ja oikeusvaltioperiaatetta Zimbabwessa välittömästi edistävää poliittista vuoropuhelua.”

               2)

               Korvataan 10 artikla seuraavasti:
               ”10 artikla
               1.   Tämä päätös tulee voimaan päivänä, jona se hyväksytään.
               2.   Tätä päätöstä sovelletaan 20 päivään helmikuuta 2015.
               3.   Edellä 4 artiklan 1 kohdassa sekä 5 artiklan 1 ja 2 kohdassa tarkoitettujen toimenpiteiden, siltä osin kuin niitä sovelletaan liitteessä II lueteltuihin henkilöihin ja yhteisöihin, soveltaminen keskeytetään 20 päivään helmikuuta 2015 asti.
               Keskeyttämistä tarkastellaan uudelleen kolmen kuukauden välein uudelleen.
               4.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”

         2 artikla
   Päätöksen 2011/101/YUTP liitteessä I luetellut henkilöt, jotka luetellaan tämän päätöksen liitteessä, lisätään päätöksen 2011/101/YUTP liitteeseen II.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 17 päivänä helmikuuta 2014.

            Neuvoston puolesta

            Puheenjohtaja

         A. TSAFTARIS

      (1)  EUVL L 42, 16.2.2011, s. 6.

      LIITE

                  Nimi (ja mahdolliset peitenimet)

                  1.

                  Bonyongwe, Happyton

                  2.

                  Chihuri, Augustine

                  3.

                  Chiwenga, Constantine

                  4.

                  Mutasa, Didymus Noel Edwin

                  5.

                  Nyikayaramba, Douglas

                  6.

                  Shiri, Perence (alias Bigboy) Samson Chikerema

                  7.

                  Sibanda, Jabulani

                  8.

                  Sibanda, Phillip Valerio (alias Valentine)


title: Neuvoston päätös 2014/157/YUTP, annettu 20 päivänä maaliskuuta 2014 , Bosnia ja Hertsegovinan tilanteen johdosta määrättävistä rajoittavista toimenpiteistä annetun päätöksen 2011/173/YUTP muuttamisesta

text:
               22.3.2014

               FI

               Euroopan unionin virallinen lehti

               L 87/95

      NEUVOSTON PÄÄTÖS 2014/157/YUTP,
   annettu 20 päivänä maaliskuuta 2014,
   Bosnia ja Hertsegovinan tilanteen johdosta määrättävistä rajoittavista toimenpiteistä annetun päätöksen 2011/173/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 21 päivänä maaliskuuta 2011 päätöksen 2011/173/YUTP (1).

               (2)

               Päätöksen 2011/173/YUTP uudelleentarkastelun perusteella kyseisen päätöksen sisältämiä rajoittavia toimenpiteitä olisi jatkettava 22 päivään maaliskuuta 2015.

               (3)

               Päätös 2011/173/YUTP olisi näin ollen muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/173/YUTP 6 artiklan toinen kohta seuraavasti:

      ”Tätä päätöstä sovelletaan 22 päivään maaliskuuta 2015.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä maaliskuuta 2014.

            Neuvoston puolesta

            Puheenjohtaja

         D. KOURKOULAS

      (1)  Neuvoston päätös 2011/173/YUTP, annettu 21 päivänä maaliskuuta 2011, Bosnia ja Hertsegovinan tilanteen johdosta määrättävistä rajoittavista toimenpiteistä (EUVL L 76, 22.3.2011, s. 68).


title: 2012/597/EU: Euroopan parlamentin päätös, 10. toukokuuta 2012 , Euroopan poliisiviraston varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/280

         EUROOPAN PARLAMENTIN PÄÄTÖS,
   10. toukokuuta 2012,
   Euroopan poliisiviraston varainhoitovuoden 2010 tilien päättämisestä
   (2012/597/EU)
   EUROOPAN PARLAMENTTI, joka

               —

               ottaa huomioon Euroopan poliisiviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan poliisiviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen 2009/371/YOS (3) ja erityisesti sen 43 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0111/2012),

               1.

               hyväksyy Euroopan poliisiviraston varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan poliisiviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 179.

      (2)  EYVL L 248, 16.9.2002, s. 1.

      (3)  EUVL L 121, 15.5.2009, s. 37.

      (4)  EYVL L 357, 31.12.2002, s. 72.


title: Neuvoston päätös (EU) 2017/865, annettu 11 päivänä toukokuuta 2017, naisiin kohdistuvan väkivallan ja perheväkivallan ehkäisemistä ja torjumista koskevan Euroopan neuvoston yleissopimuksen allekirjoittamisesta Euroopan unionin puolesta rikosoikeuden alalla tehtävään oikeudelliseen yhteistyöhön liittyvien asioiden osalta

text:
               20.5.2017

               FI

               Euroopan unionin virallinen lehti

               L 131/11

         NEUVOSTON PÄÄTÖS (EU) 2017/865,
   annettu 11 päivänä toukokuuta 2017,
   naisiin kohdistuvan väkivallan ja perheväkivallan ehkäisemistä ja torjumista koskevan Euroopan neuvoston yleissopimuksen allekirjoittamisesta Euroopan unionin puolesta rikosoikeuden alalla tehtävään oikeudelliseen yhteistyöhön liittyvien asioiden osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 2 kohdan ja 83 artiklan 1 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni osallistui jäsenvaltioiden rinnalla tarkkailijana neuvotteluihin Euroopan neuvoston yleissopimuksesta naisiin kohdistuvan väkivallan ja perheväkivallan ehkäisemisestä ja torjumisesta, jäljempänä ’yleissopimus’, jonka Euroopan neuvoston ministerikomitea hyväksyi 7 päivänä huhtikuuta 2011. Yleissopimus avattiin allekirjoittamista varten 11 päivänä toukokuuta 2011.

               (2)

               Yleissopimuksen 75 artiklan mukaisesti yleissopimus on avoinna unionille allekirjoittamista varten.

               (3)

               Yleissopimuksella luodaan laaja-alaiset ja monitahoiset oikeudelliset puitteet naisten suojelemiseksi kaikenlaiselta väkivallalta. Sillä pyritään estämään ja poistamaan naisiin ja tyttöihin kohdistuvaa väkivaltaa ja perheväkivaltaa sekä saattamaan väkivallantekijät syytteeseen. Se kattaa monenlaisia toimenpiteitä tietojen kokoamisesta ja valistuksesta oikeudellisiin toimenpiteisiin, joilla naisiin kohdistuvan väkivallan eri muodot säädetään rangaistaviksi. Se sisältää toimenpiteitä uhrien suojelemiseksi ja tukipalvelujen tarjoamiseksi, ja siinä käsitellään sukupuoleen perustuvan väkivallan ulottuvuutta turvapaikka- ja muuttoliikeasioiden yhteydessä. Yleissopimuksella perustetaan erityinen valvontamekanismi sen varmistamiseksi, että osapuolet panevat yleissopimuksen määräykset tehokkaasti täytäntöön.

               (4)

               Yleissopimuksen allekirjoittaminen unionin puolesta edistää naisten ja miesten tasa-arvon toteutumista kaikilla aloilla, mikä on keskeinen tavoite ja arvo unionin kaikessa toiminnassa Euroopan unionista tehdyn sopimuksen 2 ja 3 artiklan, Euroopan unionin toiminnasta tehdyn sopimuksen 8 artiklan ja Euroopan unionin perusoikeuskirjan 23 artiklan mukaisesti. Naisiin kohdistuva väkivalta loukkaa heidän ihmisoikeuksiaan, ja se on syrjinnän äärimmäinen muoto, joka perustuu sukupuolten epätasa-arvoon sekä edistää ja vahvistaa sitä. Sitoutumalla yleissopimuksen täytäntöönpanoon unioni vahvistaa sitoutuneisuutensa naisiin kohdistuvan väkivallan torjumiseen omalla alueellaan ja maailmanlaajuisesti sekä vahvistaa nykyistä poliittista toimintaansa ja olemassa olevaa oikeudellista kehystään rikosprosessioikeuden alalla, mikä on erityisen tärkeää naisille ja tytöille.

               (5)

               Sekä unionilla että sen jäsenvaltioilla on toimivaltaa yleissopimuksen soveltamisalaan kuuluvilla aloilla.

               (6)

               Yleissopimus olisi allekirjoitettava unionin puolesta unionin toimivaltaan kuuluvien asioiden osalta siltä osin kuin yleissopimus voi vaikuttaa yhteisiin sääntöihin tai muuttaa niiden soveltamisalaa. Tämä koskee erityisesti tiettyjä yleissopimuksen määräyksiä, jotka liittyvät rikosoikeuden alalla tehtävään oikeudelliseen yhteistyöhön, sekä niitä yleissopimuksen määräyksiä, jotka koskevat turvapaikanhakua ja palauttamiskieltoa. Jäsenvaltiot säilyttävät toimivaltansa siltä osin kuin yleissopimus ei vaikuta yhteisiin sääntöihin tai muuta niiden soveltamisalaa.

               (7)

               Unionilla on myös yksinomainen toimivalta hyväksyä yleissopimuksessa määrätyt velvoitteet omien toimielintensä ja julkishallintonsa osalta.

               (8)

               Koska unionin toimivalta ja jäsenvaltioiden toimivalta liittyvät toisiinsa, unionin olisi liityttävä yleissopimuksen osapuoleksi yhdessä jäsenvaltioidensa kanssa, jotta ne voivat yhdessä täyttää yleissopimuksesta johtuvat velvoitteet ja käyttää oikeuksiaan johdonmukaisella tavalla.

               (9)

               Tämä päätös koskee rikosoikeuden alalla tehtävää oikeudellista yhteistyötä koskevia yleissopimuksen määräyksiä siltä osin kuin kyseiset määräykset voivat vaikuttaa yhteisiin sääntöihin tai muuttaa niiden soveltamisalaa. Se ei koske yleissopimuksen 60 eikä 61 artiklaa, joita käsitellään erillisessä allekirjoittamista koskevassa neuvoston päätöksessä, joka hyväksytään samanaikaisesti tämän päätöksen kanssa.

               (10)

               Direktiivit 2011/36/EU (1) ja 2011/93/EU (2) sitovat Irlantia ja Yhdistynyttä kuningaskuntaa, joten ne osallistuvat tämän päätöksen hyväksymiseen.

               (11)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (12)

               Yleissopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa naisiin kohdistuvan väkivallan ja perheväkivallan ehkäisemistä ja torjumista koskeva Euroopan neuvoston yleissopimus Euroopan unionin puolesta rikosoikeuden alalla tehtävään oikeudelliseen yhteistyöhön liittyvien asioiden osalta sillä varauksella, että mainitun yleissopimuksen tekeminen saatetaan päätökseen (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yleissopimus unionin puolesta.
   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 11 päivänä toukokuuta 2017.

            Neuvoston puolesta

            Puheenjohtaja

         R. GALDES

      (1)  Euroopan parlamentin ja neuvoston direktiivi 2011/36/EU, annettu 5 päivänä huhtikuuta 2011, ihmiskaupan ehkäisemisestä ja torjumisesta sekä ihmiskaupan uhrien suojelemisesta ja neuvoston puitepäätöksen 2002/629/YOS korvaamisesta (EUVL L 101, 15.4.2011, s. 1).

      (2)  Euroopan parlamentin ja neuvoston direktiivi 2011/93/EU, annettu 13 päivänä joulukuuta 2011, lasten seksuaalisen hyväksikäytön ja seksuaalisen riiston sekä lapsipornografian torjumisesta ja neuvoston puitepäätöksen 2004/68/YOS korvaamisesta (EUVL L 335, 17.12.2011, s. 1).

      (3)  Yleissopimuksen teksti julkaistaan yhdessä sen tekemistä koskevan päätöksen kanssa.


Avis juridique important

|

31999D0723

1999/723/YUTP: Neuvoston päätös, tehty 8 päivänä marraskuuta 1999, Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/722/YUTP täytäntöönpanosta

Virallinen lehti nro L 286 , 09/11/1999 s. 0003 - 0003

NEUVOSTON PÄÄTÖS,tehty 8 päivänä marraskuuta 1999,Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/722/YUTP täytäntöönpanosta(1999/723/YUTP)EUROOPAN UNIONIN NEUVOSTO, jokaottaa huomioon Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan yhteisen kannan 1999/722/YUTP ja erityisesti sen 3 artiklan yhdessä Euroopan unionista tehdyn sopimuksen 23 artiklan 2 kohdan kanssa,sekä katsoo seuraavaa:1) Yhteisen kannan 1999/722/YUTP 3 artiklan mukaisesti unioni aikoo tukea Lusakan aseleposopimuksessa perustettua yhteistä sotilaskomissiota, jotta tämä voisi toteuttaa työjärjestyksessään määritellyt tehtävänsä.2) Euroopan unioni aikoo siksi antaa taloudellista tukea ja teknistä apua yhteisen sotilaskomission ei-sotilaallista toimintaa varten,ON PÄÄTTÄNYT SEURAAVAA:1 artikla1. Euroopan unioni osallistuu ei-sotilaallisiin toimintamenoihin, joiden avulla yhteinen sotilaskomissio voi sijoittaa tarkkailijoitaan Kongon demokraattiseen tasavaltaan kuuden kuukauden ajaksi ja suorittaa työjärjestyksessään määritellyt tehtävänsä.2. Varat kanavoidaan Afrikan yhtenäisyysjärjestön kautta ja niihin sovelletaan erillistä OAU:n kanssa tehtävää sopimusta, johon sisältyvät maksamista, kirjanpitoa ja tilintarkastusta koskevat asianmukaiset määräykset.2 artikla1. Rahoitusohje 1 artiklassa mainittuja tarkoituksia varten on 1200000 euroa.2. Edellä 1 kohdassa mainitulla määrällä rahoitettavia menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti.3 artiklaTätä päätöstä noudatetaan päivästä, jona se tehdään.Sen voimassaolo päättyy 8 päivänä toukokuuta 2000.4 artiklaTämä päätös julkaistaan virallisessa lehdessä.Tehty Brysselissä 8 päivänä marraskuuta 1999.Neuvoston puolestaS. NIINISTÖPuheenjohtaja


title: Neuvoston päätös 2013/725/YUTP, annettu 9 päivänä joulukuuta 2013 , EU:n operaatiokeskuksen aktivoimisesta Afrikan sarvessa toteutettavia yhteisen turvallisuus- ja puolustuspolitiikan operaatioita varten annetun päätöksen 2012/173/YUTP muuttamisesta ja sen voimassaolon jatkamisesta

text:
               10.12.2013

               FI

               Euroopan unionin virallinen lehti

               L 329/39

         NEUVOSTON PÄÄTÖS 2013/725/YUTP,
   annettu 9 päivänä joulukuuta 2013,
   EU:n operaatiokeskuksen aktivoimisesta Afrikan sarvessa toteutettavia yhteisen turvallisuus- ja puolustuspolitiikan operaatioita varten annetun päätöksen 2012/173/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 16 päivänä heinäkuuta 2012 päätöksen 2012/389/YUTP (1) Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR).

               (2)

               Poliittisten ja turvallisuusasioiden komitea (PTK) sopi 8 päivänä lokakuuta 2013 Afrikan sarvessa toteutettavia yhteisen turvallisuus- ja puolustuspolitiikan operaatioita tukevan EU:n operaatiokeskuksen toimeksiannon jatkamisesta 12 kuukaudella.

               (3)

               Neuvoston päätöstä 2012/173/YUTP (2) olisi muutettava ja sen voimassaoloa jatkettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2012/173/YUTP seuraavasti:

               1)

               Korvataan 1 artiklan 1 kohta seuraavasti:
               ”1.   EU:n operaatiokeskus aktivoidaan seuraavien, Afrikan sarvessa toteutettavien yhteisen turvallisuus- ja puolustuspolitiikan (YTPP) alan operaatioiden tukemiseksi: Atalanta-operaatio, EUTM Somalia ja EUCAP NESTOR.”

               2)

               Muutetaan 2 artikla seuraavasti:

                           a)

                           korvataan 2 kohdan a alakohta seuraavasti:

                                       ”a)

                                       antaa sotilaallista asiantuntemustaan ja suunnittelun erityisasiantuntemustaan hyödyntäen suoraa tukea siviilioperaation komentajalle EUCAP NESTORin operatiivisessa suunnittelussa ja toteuttamisessa;”

                           b)

                           korvataan 2 kohdan f alakohta seuraavasti:

                                       ”f)

                                       helpottaa yhteensovittamista ja parantaa synergiaa Atalanta-operaation, EUTM Somalia -operaation ja EUCAP NESTORin välillä Afrikan sarvea koskevan strategian mukaisesti ja yhteistoiminnassa Afrikan sarven alueelle nimitetyn Euroopan unionin erityisedustajan kanssa.”

               3)

               Muutetaan 3 artikla seuraavasti:

                           a)

                           korvataan 1 kohta seuraavasti:
                           ”1.   Nimitetään laivaston kapteeni Ad VAN DER LINDE EU:n operaatiokeskuksen johtajaksi kahden vuoden toimikaudeksi.”;

                           b)

                           lisätään kohta seuraavasti:
                           ”1 a.   Neuvosto valtuuttaa PTK:n Euroopan unionista tehdyn sopimuksen 38 artiklan mukaisesti tekemään päätöksiä EU:n operaatiokeskuksen seuraavien johtajien nimittämisestä.”

               4)

               Korvataan 9 artiklan toinen kohta seuraavasti:
               ”Sitä sovelletaan 23 päivästä maaliskuuta 201222 päivään maaliskuuta 2015.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 9 päivänä joulukuuta 2013.

            Neuvoston puolesta

            Puheenjohtaja

         A. PABEDINSKIENĖ

      (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) (EUVL L 187, 17.7.2012, s. 40).

      (2)  Neuvoston päätös 2012/173/YUTP, annettu 23 päivänä maaliskuuta 2012, EU:n operaatiokeskuksen aktivoimisesta Afrikan sarvessa toteutettavia yhteisen turvallisuus- ja puolustuspolitiikan operaatioita varten (EUVL L 89, 27.3.2012, s. 66).


Avis juridique important

|

32003D0001(01)

Poliittisten ja turvallisuusasioiden komitean päätös FYROM/1/2003, tehty 18 päivänä helmikuuta 2003, osallistujien komitean perustamisesta entisessä Jugoslavian tasavallassa Makedoniassa toteutettavaa Euroopan unionin sotilasoperaatiota varten

Virallinen lehti nro C 062 , 15/03/2003 s. 0001 - 0002

Poliittisten ja turvallisuusasioiden komitean päätös FYROM/1/2003,tehty 18 päivänä helmikuuta 2003,osallistujien komitean perustamisesta entisessä Jugoslavian tasavallassa Makedoniassa toteutettavaa Euroopan unionin sotilasoperaatiota varten(2003/C 62/01)POLIITTISTEN JA TURVALLISUUSASIOIDEN KOMITEA, jokaottaa huomioon Euroopan unionista tehdyn sopimuksen ja erityisesti sen 25 artiklan viimeisen alakohdan,ottaa huomioon neuvoston yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1) ja erityisesti sen 8 artiklan kolmansien maiden osallistumisesta,sekä katsoo seuraavaa:(1) Yhteisen toiminnan 8 artiklan mukaisesti neuvosto valtuuttaa poliittisten ja turvallisuusasioiden komitean tekemään asiaankuuluvat päätökset osallistujien komitean perustamisesta Euroopan unionin sotilasoperaatiota varten entiseen Jugoslavian tasavaltaan Makedoniaan.(2) Eurooppa-neuvoston Nizzan ja Brysselin kokouksissa annetuissa päätelmissä vahvistettiin järjestelyt, jotka koskevat kolmansien maiden osallistumista kriisinhallintaoperaatioihin ja osallistujien komitean perustamista.(3) Osallistujien komitea on keskeisessä asemassa operaation päivittäisessä toimeenpanossa; komitea on pääfoorumi, jolla osallistuvat valtiot yhdessä käsittelevät kysymyksiä, jotka liittyvät niiden joukkojen käyttöön operaatiossa; poliittisten ja turvallisuusasioiden komitea, joka vastaa operaation poliittisesta valvonnasta ja strategisesta johtamisesta, ottaa huomioon osallistujien komiteassa esitetyt näkemykset.(4) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla, eikä operaation rahoitukseen.ON TEHNYT SEURAAVAN PÄÄTÖKSEN:1 artiklaPerustaminenTäten perustetaan osallistujien komitea entisessä Jugoslavian tasavallassa Makedoniassa toteutettavaa Euroopan unionin sotilasoperaatiota (jäljempänä "osallistujien komitea") varten.2 artiklaTehtävätOsallistujien komitean tehtävät vahvistetaan Euroopan unionin Nizzan (7.-9.12.2000) ja Brysselin (24.-25.10.2002) kokouksissa annetuissa päätelmissä.3 artiklaKokoonpano1. Osallistujien komitean kokoonpano on seuraava:- EU:n kaikkien jäsenvaltioiden edustajat ja- operaatioon osallistuvien kolmansien maiden edustajat.2. Euroopan unionin sotilasesikunnan pääjohtajalla ja operaation komentajalla on myös oikeus osallistua tai olla edustettuina osallistujien komitean kokouksissa.4 artiklaPuheenjohtajaNizzan päätelmien mukaisesti ja puheenjohtajavaltion oikeuksia rajoittamatta kyseistä operaatiota koskevan osallistujien komitean puheenjohtajana toimii pääsihteeri ja korkea edustaja tai hänen edustajansa tiiviissä yhteistyössä puheenjohtajavaltion kanssa, jota avustaa Euroopan unionin sotilaskomitean puheenjohtaja tai hänen edustajansa.5 artiklaKokoukset1. Puheenjohtaja kutsuu osallistujien komitean koolle säännöllisesti. Olosuhteiden niin vaatiessa kokouksia voidaan kutsua koolle kiireellisesti puheenjohtajan aloitteesta tai jonkun jäsenen pyynnöstä.2. Puheenjohtaja jakaa etukäteen esityslistaehdotuksen ja kokousasiakirjat. Jokaisen kokouksen jälkeen jaetaan pöytäkirja.3. Komission edustajia ja muita henkilöitä voidaan tarvittaessa kutsua kokoukseen tiettyjä asioita käsiteltäessä.6 artiklaMenettely1. Jollei 3 kohdasta muuta johdu ja rajoittamatta poliittisten ja turva-asioitten komitean toimivaltaa ja operaation komentajan tehtäviä- osallistujien komitea tekee operaation päivittäistä toimeenpanoa koskevat päätökset operaatioon osallistuvien valtioiden edustajien yksimielisellä päätöksellä, ja- osallistujien komitean jäsenet hyväksyvät yksimielisesti osallistujien komitean suositukset, jotka koskevat operatiiviseen suunnitteluun, tavoitteet mukaan lukien, mahdollisesti tehtäviä mukautuksia.Jäsenen pidättäytyminen äänestyksestä ei estä yksimielisyyttä.2. Puheenjohtaja toteaa, että enemmistö niiden valtioiden edustajista, joilla on oikeus osallistua käsittelyyn, on läsnä.3. Kaikki menettelyä koskevat kysymykset ratkaistaan kokouksessa läsnä olevien jäsenten yksinkertaisella enemmistöllä.4. Tanska ei osallistu mihinkään komitean päätökseen.7 artiklaLuottamuksellisuus1. Neuvoston turvallisuussääntöjä sovelletaan osallistujien komitean kokouksiin ja käsittelyihin. Erityisesti edellytetään, että osallistujien komitean jäsenillä on oltava riittävä luotettavuusselvitys.2. Osallistujien komitean käsittelyt kuuluvat salassapitovelvollisuuden piiriin, ellei osallistujien komitea päätä yksimielisesti toisin.8 artiklaVoimaantuloPäätös tulee voimaan päivänä, jona se tehdään.Tehty Brysselissä 18 päivänä helmikuuta 2003.Poliittisten ja turvallisuusasioiden komitean puolestaPuheenjohtajaT. Paraskevopoulos(1) EUVL L 34, 11.2.2003, s. 26.


title: Komission päätös (EU) 2017/1592, annettu 15 päivänä toukokuuta 2017, toimenpiteestä SA.35429 – 2017/C (ex 2013/NN), jonka Portugali toteuttaa julkisten vesivarojen käyttöä vesivoiman tuotantoon koskevan oikeuden jatkamiseksi (tiedoksiannettu numerolla C(2017) 3110) (ETA:n kannalta merkityksellinen teksti. )

text:
               21.9.2017

               FI

               Euroopan unionin virallinen lehti

               L 243/5

         KOMISSION PÄÄTÖS (EU) 2017/1592,
   annettu 15 päivänä toukokuuta 2017,
   toimenpiteestä SA.35429 – 2017/C (ex 2013/NN), jonka Portugali toteuttaa julkisten vesivarojen käyttöä vesivoiman tuotantoon koskevan oikeuden jatkamiseksi

         (tiedoksiannettu numerolla C(2017) 3110)

   (Ainoastaan portugalinkielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’, ja erityisesti sen 108 artiklan 2 kohdan,
   ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
   on SEUT-sopimuksen 108 artiklan 2 kohdan mukaisesti kehottanut asianomaisia esittämään huomautuksensa ja ottanut huomioon nämä huomautukset,
   sekä katsoo seuraavaa:
   1.   MENETTELY

               (1)

               Komissio vastaanotti 18 päivänä syyskuuta 2012 yksityisten kansalaisten tekemän kantelun, joka koski Portugalin Electricidade de Portugal SA -yhtiölle (1), jäljempänä ’EDP’, antamaa lainvastaiseksi väitettyä tukea, joka käsittää korvaukset hukkakustannuksista Portugalissa ja vesivoiman tuotantoon käytettävien julkisten vesivarojen käyttöoikeuden jatkamisen.

               (2)

               Komissio toimitti kantelun Portugalille 30 päivänä lokakuuta 2012 ja pyysi lisätietoja, jotka Portugali toimitti 8 päivänä tammikuuta 2013 päivätyllä kirjeellä. Portugalin viranomaisten kanssa järjestettiin kokous 25 päivänä tammikuuta 2013. Portugali toimitti lisätietoja 7 päivänä maaliskuuta 2013.

               (3)

               Komissio toimitti 18 päivänä syyskuuta 2013 Portugalille kirjeen, jolla se antoi tiedoksi päätöksensä aloittaa Euroopan unionin toiminnasta tehdyn sopimuksen 108 artiklan 2 kohdassa tarkoitettu muodollinen tutkintamenettely. Menettely koski vain vesivoiman tuottamiseen käytettävien julkisten vesivarojen käyttöoikeuden jatkamista.

               (4)

               Komissio sai huomautuksia Portugalilta 21 päivänä lokakuuta 2013, ja niihin perustuva oikaisu hyväksyttiin 29 päivänä tammikuuta 2014.

               (5)

               Komission päätös muodollisen tutkintamenettelyn aloittamisesta (2), jäljempänä ’menettelyn aloittamista koskeva päätös’, julkaistiin Euroopan unionin virallisessa lehdessä16 päivänä huhtikuuta 2014.

               (6)

               Komissio sai huomautuksia kolmansilta osapuolilta toukokuussa 2014.

               (7)

               Portugali toimitti vastauksensa kolmansilta osapuolilta saatuihin huomautuksiin 3 päivänä heinäkuuta 2014.

               (8)

               Komissio pyysi lisätietoja kirjeitse 15 päivänä huhtikuuta 2016. Portugali toimitti vastauksensa 19 päivänä elokuuta 2016.

               (9)

               Tällä päätöksellä päätetään SEUT-sopimuksen 108 artiklan nojalla aloitettu muodollinen tutkintamenettely. Siinä ei käsitellä toimenpiteen yhdenmukaisuutta muiden EU:n säännösten kanssa, kuten unionin julkisia hankintoja koskevien sääntöjen tai SEUT-sopimuksen 106 ja 102 artiklaan perustuvien kilpailusääntöjen kanssa.

         2.   TOIMENPITEEN KUVAUS

   2.1   Portugalin energiamarkkinat

               (10)

               Ennen Portugalin sähkömarkkinoiden vapauttamista vuonna 2007 Portugalissa tuotettua sähköä ei myyty suoraan markkinoille, vaan sen hankki sähköverkon julkinen operaattori, Rede Elétrica Nacional SA, jäljempänä ’REN’, pitkäaikaisten sähkönhankintasopimusten perusteella. Näiden sähkönhankintasopimusten nojalla REN:n oli hankittava luvan saaneilta tuottajilta tietty määrä sähköä takuuhintaan, jolla katetaan tarkasti määritellyt kustannuserät, ja tiettynä ajanjaksona eli vuoteen 2027 saakka.

         2.2   Päätös hukkakustannuksista

               (11)

               Portugali päätti Euroopan parlamentin ja neuvoston direktiivin 2003/54/EY (3) täytäntöönpanon johdosta päättää ennenaikaisesti pitkäaikaiset sähkönhankintasopimukset ja korvata ne hukkakustannuksiin liittyvällä korvauksella (kustannukset sopimussuhteen tasapainon säilyttämiseen liittyvästä korvausmekanismista, jäljempänä ’CMEC’). Portugalin 27 päivänä joulukuuta 2004 hyväksymässä säädöksessä 240/2004 määritetään CMEC:n parametrit ja laskentamenetelmät.

               (12)

               Portugali ilmoitti hukkakustannuksiin liittyvistä valtiontukien analyysimenetelmistä annetun komission tiedonannon mukaisesti hukkakustannusten korvaustoimenpiteestä 1 päivänä huhtikuuta 2004 (4). Hukkakustannukset oli määrä maksaa EDP:n ja REN:n sähkönhankintasopimusten ennenaikaisen päättämisen vuoksi 34 voimalaitoksesta, joista 27 oli vesivoimalaitoksia. Korvaustoimenpiteellä oli näin tarkoitus ottaa huomioon toteutetuista investoinneista vapautetuilla markkinoilla aiheutuva rasite. Päätös hukkakustannuksista koskee myös yrityksiä Tejo Energia ja Turbogas. Portugali ilmoitti aikovansa myöntää hukkakustannuksia koskevan korvauksen myös näille yrityksille. Toimenpide oli tarkoitus rahoittaa sähkön loppukuluttajilta sopimussähkön perusteella kannettavasta verosta saaduista tuloista.

               (13)

               Komissio hyväksyi vuonna 2004 päätöksessä valtiontuesta N161/2004 – Hukkakustannukset Portugalissa (5), että toimenpiteellä katetaan kolmelle yritykselle, vakiintunut toimija mukaan lukien (6), aiheutuneet mahdolliset tappiot.

               (14)

               Kuten kyseisessä komission päätöksessä vahvistetaan, EDP:lle joka vuosi heinäkuusta 2007 lähtien maksettu CMEC-korvaus koostuu kahdesta osasta eli kiinteästä komponentista, joka on osuus ennalta lasketusta vuotuisesta enimmäismäärästä, ja mukautetusta komponentista, jossa otetaan huomioon kyseisten laitosten tosiasiallisten tulojen ja kustannusten välisen eron todellinen arvo, joka lasketaan konserniyrityksen eli tässä tapauksessa EDP:n tasolla. CMEC:n määrän lopullinen mukautus lasketaan vuoden 2018 alussa, joka on yhdestoista vuosi sähkönhankintasopimusten ennenaikaisen päättämisen jälkeen. Lopullinen mukautus lasketaan ennustettujen tulojen perusteella vuoden 2027 loppuun saakka, joka on komission päätöksen mukaisesti CMEC-mekanismin viimeinen täytäntöönpanovuosi.

         2.3   Käyttöoikeusajan jatkaminen

               (15)

               Vesivoimaloihin liittyvä EDP:n sähkönhankintasopimusten päättämistä koskeva sopimus tehtiin helmikuussa 2005 säädöksen 240/2004 hyväksymisen jälkeen. Sähkönhankintasopimusten päättämistä koskevaan sopimukseen sisältyy lauseke, jolla lykätään sopimusten sovittua päättämistä. Lausekkeen mukaan sähkönhankintasopimuksen päättämisen ehtona on julkisten vesivarojen käyttöoikeus ajanjaksoksi, joka vastaa vähintään laitteiden ja maa- ja vesirakennustöiden käyttöiän päättymiseen kuluvaa aikaa. Julkisten vesivarojen käyttöoikeus oli joka tapauksessa ollut tarkoitus myöntää energiantuottajalle eli EDP:lle samaksi ajanjaksoksi.

               (16)

               Joulukuun 29 päivänä 2005 annetun Portugalin vesilain 58/2005 ja 31 päivänä toukokuuta 2007 vesivarojen käytöstä annetun säädöksen 226-A/2007 mukaan julkisten vesivarojen käyttö sähköntuotantotarkoituksiin riippuu käyttöoikeuden saamisesta. Käyttöoikeuden saava toimija on valittava jollakin laissa säädetyllä erityisellä menettelyllä. Säädöksen 240/2004 ja säädöksen 226-A/2007 nojalla käyttöoikeusajan päättyessä käyttöoikeuden kohteena olevaan toimintaan kuuluvat varat siirtyvät vastikkeetta valtiolle. Jos käyttöoikeuden saanut toimija on kuitenkin tehnyt oikeuden luovuttajan hyväksymiä investointeja, joita vastaavia poistoja ei ole tehty tai ei ole voitu tehdä, valtio voi joko maksaa takaisin jäännösarvon tai jatkaa käyttöoikeussopimuksen ehtojen soveltamista jäljellä olevalla ajanjaksolla, jotta omaisuuseristä voitaisiin tehdä poistot, mutta korkeintaan 75 vuoden ajaksi (7).

         2.4   Vesivoimatuotantoon tarkoitettujen käyttöoikeussopimusten jatkamisesta saatava arvo

               (17)

               Portugali teki kolme tutkimusta, joissa esitetään yksityiskohtaisesti vuonna 2007 sovitusta käyttöoikeuden jatkamisesta johtuvan mahdollisen taloudellisen arvon laskenta. Tutkimuksien tärkeimmät tulokset ovat seuraavat:

                           a)

                           REN arvioi käyttöoikeuden jatkamisen arvoksi 1 672 miljoonaa euroa 6,6 prosentin diskonttokoron perusteella. Tämä vastaa EDP:n esittämää pääomakustannusten painotettua keskiarvoa (WACC).

                           b)

                           Caixa Banco de Investimento arvioi arvoksi 650–750 miljoonaa euroa kahden diskonttokoron perusteella. Sähkönhankintasopimusten jäännösarvo on diskontattu 4,57 prosentilla. Tämä diskonttokorko perustuu valtion 15 vuoden joukkovelkakirjalainojen 4,05 prosentin tuottoon ja 50 peruspisteen korkoeroon. Vapaat kassavirrat on diskontattu käyttämällä EDP:n 7,72 prosentin WACC-arvoa, joka perustuu pääomahyödykkeiden hinnoittelua koskevaan Capital Asset Pricing Model -menetelmään, johon on sisällytetty samankaltaisten eurooppalaisten julkisyhteisöjen oman pääoman kustannuksia ja riskikustannuksia koskevista arvioista epäsuorasti johdettuja tietoja.

                           c)

                           Credit Suisse First Boston, jäljempänä ’CSFB’, arvioi, että arvo on 704 miljoonaa euroa, mikäli oletettu sähkön hinta on 50 euroa/MWh. Tämä arvio perustuu diskonttokorkoon, joka on WACC:n osalta 7,89 prosenttia ja jäännösarvon osalta 4,55 prosenttia. Kuten Caixa Banco de Investimenton arviossa, WACC:n arvo perustuu pääomahyödykkeiden hinnoittelumenetelmään, johon on sisällytetty samankaltaisten eurooppalaisten julkisyhteisöjen oman pääoman kustannuksia ja riskikustannuksia koskevista arvioista epäsuorasti johdettuja tietoja.

               (18)

               Säädöksessä 226-A/2007 annettiin lakisääteinen tuki sähkönhankintasopimusten lykkäämislausekkeille jatkamalla EDP:n, jonka sähkönhankintasopimus oli päätetty säädöksen 240/2004 nojalla, vesivoimalaitoksilla olevia julkisten vesivarojen käyttöoikeuksia.

               (19)

               Säädöksen 226-A/2007 91 §:n 6 momentin nojalla oikeuksien siirrosta sähköntuottajille (tosiasiallisesti EDP:lle) oli suoritettava vastineeksi taloudellista ja rahoituksellista tasapainoa heijastava maksu. Kuten säädöksen 226-A/2007 92 §:n 1 momentissa määritetään, tämä määrä vastasi kunkin voimalaitoksen osalta erotusta, joka saadaan vähentämällä jatketun määräajan päättymiseen saakka määritetystä kassavirtana ilmaistusta toiminnan markkina-arvosta investoinnin jäännösarvo, kuten sähkönhankintasopimuksessa esitetään. Molemmat näistä hintakomponenteista diskontataan asianmukaisilla diskonttokoroilla. Tämä laskentatapa mahdollisti sen, ettei liiketointa pidetty rahoituksellisesti yhtenä investointina, koska diskonttauksessa sovelletaan seuraavien osatekijöiden osalta eri korkoprosentteja:

                           a)

                           jäännösarvo (maksetaan EDP:lle);

                           b)

                           EDP:lle syntyvät vapaat kassavirrat näiden vesivoimaloiden tuottaman sähkön myöhemmästä myynnistä (jonka EDP ja lopulta kuluttajat maksavat Portugalille).

               (20)

               Säädöksen 226-A/2007 säännösten nojalla EDP maksoi Portugalin valtiolle 759 miljoonan euron summan vastineeksi kaikkien 27 vesivoimalan käyttöoikeussopimuksien jatkamiseen liittyvästä taloudellisesta ja rahoituksellisesta tasapainosta. Tähän summaan sisältyy 55 miljoonan euron määrä, joka vastaa vesivarojen verokantaa. Tästä seuraa, että EDP:n maksaman vastikkeen nettomäärä oli 704 miljoonaa euroa.

         2.5   Kantelu

               (21)

               Syyskuussa 2012 vastaanotetussa kantelussa väitettiin, että Portugali oli myöntänyt EDP:lle sääntöjenvastaista valtiontukea, joka ei sovellu sisämarkkinoille, ja että tämä tuki oli peräisin kahdesta erillisestä toimenpiteestä:

                           a)

                           EDP:lle ennen sähkömarkkinoiden vapauttamista hukkakustannuksista myönnetystä korvauksesta, jonka komissio hyväksyi päätöksessään valtiontuesta N161/2004 – Hukkakustannukset Portugalissa (johon viitataan johdanto-osan 12 kappaleessa (8)): kantelija väittää, että koska olosuhteet ovat muuttuneet komission päätöksen antamisen jälkeen ja koska sen ja hukkakustannuksiin liittyvistä valtiontukien analyysimenetelmistä annetun komission tiedonannon (9) käsitteiden välillä esiintyy ristiriitaa, vuonna 2004 hyväksytty tuki ei ole enää unionin valtiontukisäännöksien mukainen;

                           b)

                           alhaisesta hinnasta, jonka EDP maksoi Portugalin valtiolle vuonna 2007 siitä, että käyttöoikeussopimuksia vesivoiman tuottamiseksi julkisista vesivaroista jatketaan ilman tarjouskilpailua, minkä seurauksena valtio luopui tuloistaan EDP:n eduksi.

         2.6   Menettelyn aloittamista koskeva päätös

               (22)

               Komissio kumosi menettelyn aloittamista koskevassa päätöksessään hukkakustannusten korvaamiseen liittyvän kantelun osan ja totesi, ettei ole mitään syytä todeta, ettei tuki enää sovellu sisämarkkinoille.

               (23)

               Komissio esitti kuitenkin epäilyjä mahdollisesta valtiontuesta EDP:lle vesivarojen käyttöjärjestelmän toteutuksessa. Komissio totesi menettelyn aloittamista koskevassa päätöksessään alustavasti, että EDP:n maksama mahdollisesti alhainen korvaus julkisten vesivarojen käyttöoikeuden jatkamisesta säädöksen 226-A/2007 perusteella (jos tämä vahvistetaan) vaikuttaa tuottaneen EDP:lle valikoivaa taloudellista etua, joka voi vääristää kilpailua.

               (24)

               Komissio ei tässä vaiheessa havainnut sopivaa oikeusperustaa, jonka nojalla EDP:lle myönnetty mahdollinen valtiontuki olisi soveltunut sisämarkkinoille.

         2.6.1   Tarjouskilpailun puuttuminen

               (25)

               Ensinnäkin komissio totesi, ettei julkisten vesivarojen käyttöoikeuden myöntäminen palvelujen tarjoamiseksi markkinoilla välttämättä tuota taloudellista etua edunsaajalle, jos käyttöoikeus myönnetään avoimessa ja syrjimättömässä tarjouskilpailussa, johon osallistuu riittävä määrä kiinnostuneita toimijoita. Käsiteltävänä olevassa tapauksessa sähkönhankintasopimusten päättämistä koskevissa sopimuksissa kuitenkin tosiasiallisesti pidennettiin keskimäärin noin 25 vuodella EDP:n yksinoikeutta käyttää kyseisiä voimalaitoksia ilman mitään tarjouskilpailumenettelyä. Tarjouskilpailun järjestäminen oli estetty REN:n ja EDP:n välisten 27 sähkönhankintasopimuksen päättämistä koskevien sopimuksien lykkäämislausekkeilla.

               (26)

               Koska kyseisten voimalaitosten osuus Portugalin markkinoista (27 prosenttia) ja EDP:n asema Portugalin sähköntuotanto- ja tukkutoimitusmarkkinoilla (55 prosenttia) on merkittävä, ja kun otetaan huomioon vesivoimaloiden tuottaman sähkön osuus koko sähköntuotannosta, komissio katsoi, että tällaiset lykkäämislausekkeet ovat saattaneet johtaa markkinoiden sulkemiseen pysyvästi sellaisilta mahdollisilta kilpailijoilta, jotka olisivat voineet tehdä tarjouksen avoimessa kilpailumenettelyssä. EDP:tä perusteettomasti hyödyttävän taloudellisen edun olemassaolo voitaisiin sen vuoksi todeta, jos tarjouspyyntö olisi johtanut EDP:n maksamaa hintaa korkeampaan hintaan, kun hinnasta vähennetään EDP:lle maksettava jäännösarvo.

         2.6.2   Kauppahinnan arvioimista tukevat taloudelliset tutkimukset

               (27)

               Toiseksi komissio katsoi menettelyn aloittamista koskevassa päätöksessään, että tarjouskilpailun puuttuessa toiseksi paras ratkaisu olisi voinut olla Portugalin viranomaisten ja EDP:n välinen markkinaehtojen mukainen neuvottelu. Portugali olisi markkinatoimijan asemassa pyrkinyt saamaan mahdollisimman suuren tuoton käyttöoikeussopimuksen alaisille julkishyödykkeille. Tässä lähestymistavassa neuvotteluita EDP:n kanssa olisi tukenut vuonna 2007 tehty arvonmääritys (10), joka osoittautui edullisimmaksi Portugalille, eli REN:n esittämä arvio.

               (28)

               Kuten menettelyn aloittamista koskevan päätöksen johdanto-osan 44 kappaleessa todetaan, Portugali oli hyväksynyt lopullisen hinnan, joka oli vain lähes puolet REN:n arvioimasta hinnasta. Jos REN:n ehdottama arvonmääritys osoittautuisi täsmällisimmäksi, vaikuttaa epätodennäköiseltä, että valtio olisi toiminut markkinatoimijan tavoin neuvotteluissa EDP:n kanssa.

         2.6.3   Kauppahinnan määrittämiseen käytetty taloudellinen menetelmä

               (29)

               Kolmanneksi epäiltiin myös kauppahinnan määrittämiseen käytetyn menetelmän asianmukaisuutta. Säädöksessä 226-A/2007 määritellyssä menettelyssä noudatetaan tarkasti Caixa Banco da Investimenton esittämää lähestymistapaa, jossa käytetään kahta diskonttokorkoa (11).

               (30)

               Komissio epäili, että jos laskennassa ei käytetä pelkästään EDP:n pääomakustannuksiin perustuvaa yhtä diskonttokorkoa, kuten REN esitti, EDP voisi saada taloudellista etua. Komissio totesi, että jos jäännösarvon ja vapaiden kassavirtojen diskonttaamisessa olisi käytetty yhtä WACC-arvoa, joka perustuu eurooppalaisen sähköntuottajan tyypillisiin pääomakustannuksiin (7,55 prosenttia), EDP:n olisi pitänyt maksaa 1 340 miljoonaa euroa eli 581 miljoonaa euroa enemmän kuin se tosiasiallisesti maksoi.

               (31)

               Komissio katsoi siksi menettelyn aloittamista koskevassa päätöksessään, että olisi saattanut olla asianmukaisempaa käyttää diskonttokorkoa, joka perustuu EDP:n omia todellisia pääomakustannuksia heijastavaan tosiasialliseen WACC:iin, kun otetaan huomioon, että Portugalin viranomaiset valitsivat käyttöoikeuden jatkamisen yksinomaan EDP:n eduksi sen sijaan, että siitä olisi järjestetty muille kilpailijoille avoin tarjouskilpailu. REN:n mukaan EDP:n tosiasiallinen WACC vuonna 2007 oli 6,6 prosenttia, joten olisi voinut olla asianmukaisempaa käyttää tätä arvoa kuin 7,55:tä prosenttia. Komissio totesi näin ollen, että EDP:tä perusteettomasti hyödyttävän taloudellisen edun olemassaolo voitiin vahvistaa.

         3.   ASIANOMAISTEN OSAPUOLTEN HUOMAUTUKSET

               (32)

               Komissio sai muodollisen tutkimuksen aikana huomautuksia kantelijoilta ja EDP:ltä.

               (33)

               Kantelijat katsoivat, että EDP sai valtiontukea käyttöoikeuden jatkamisen vuoksi. Niiden mielestä toimenpide oli korvaus menetetyistä tuloista.

               (34)

               EDP katsoi sitä vastoin 19 päivänä toukokuuta 2014 antamassaan vastauksessa, ettei toimenpide ole valtiontukea. EDP väittää ensinnäkin, ettei se saanut mitään taloudellista etua siitä, että sille myönnettiin vuonna 2007 oikeus käyttää julkisia vesivaroja sähkönhankintasopimusten piiriin kuuluvien 27 vesivoimalaitoksen laitteiden käyttöiän loppuun saakka, koska tällainen oikeus myönnettiin tavanomaisissa markkinaolosuhteissa.

               (35)

               EDP:n mukaan taloudellisen edun olemassaolo voidaan sulkea pois, jos valtio toimii yksityisen myyjän tavoin markkinaehtojen mukaisessa liiketoimessa avoimilla markkinoilla ja pyrkii saamaan omaisuuserille parhaan hinnan.

               (36)

               EDP väittää, että sillä on oikeus saada vesivoimalaitosten jäännösarvo, mikäli sähkönhankintasopimukset päättyvät ennen laitosten käyttöiän päättymistä. Valtiolle ei ollut siten taloudellisesti kannattavaa aloittaa vuonna 2007 julkinen tarjouskilpailu vesivarojen uusien käyttöoikeuksien myöntämiseksi.

               (37)

               EDP toteaa, että jos valtio olisi pyrkinyt saamaan riippumattomissa tutkimuksissa esitettyä arvoa suuremman arvon, EDP olisi valinnut, ettei vesivarojen käyttöoikeutta pidennetä ja että se olisi saanut voimalaitosten jäännösarvon välittömästi, mihin sillä oli oikeus.

               (38)

               EDP katsoo lisäksi, että REN:n tutkimukseen käyttöoikeuden pidentämisen taloudellisesta arvosta sisältyy epäasianmukaisia taloudellisia ja rahoituksellisia oletuksia, jotka pienentävät merkittävästi oikeuksien arvoa. Tämä merkitsee, ettei EDP olisi koskaan hyväksynyt kyseisen tutkimuksen tuloksia kahdenvälisten neuvottelujen perustaksi.

               (39)

               EDP väittää siksi, että käyttöoikeuksien jatkamisen yksipuolinen arvonmääritys objektiivisen arvostusmenetelmän perusteella on riittävä keino, jonka avulla vältetään taloudellisen edun olemassaolo.

               (40)

               Toiseksi EDP väittää, että säädöksessä 226-A/2007 käyttöön otettu menettely on objektiivinen ja että se perustuu yleisesti hyväksyttyihin taloudellisiin laskentaperusteisiin. Sen soveltaminen mahdollistaa johdonmukaisen, perustellun korvauksen laskemisen tavalla, joka ei ole mielivaltainen.

               (41)

               Kun kyse on asianmukaisista diskonttokoroista, joita on käytettävä kunkin laitoksen rahoitusvirtoja laskettaessa, sekä Caixa Banco de Investimento että CSFB päättelevät, että laitosten jäännösarvon diskonttokoron olisi heijastettava kyseiseen arvoon sisältyvää sopimusriskiä. EDP huomauttaa, että kaikkien sähkönhankintasopimuksien (niiden tultua voimaan vuonna 1995) mukaan EDP:llä on oikeus saada REN:ltä voimalaitoksen jäännösarvo, mikäli sopimukset päätetään ennen niiden päättymispäivää. Jos EDP ei olisi ollut kiinnostunut julkisten vesivarojen käyttöoikeuden jatkamisesta, se olisi saanut REN:ltä jäännösarvon kunkin sähkönhankintasopimuksen päättymispäivänä.

               (42)

               EDP selventää lisäksi, että vesivoimalaitoksien jäännösarvo, joka sillä on oikeus saada takaisin, on itse asiassa saatava, joka sillä on ollut REN:n välityksellä valtiolta siitä asti, kun sähkönhankintasopimukset tulivat voimaan vuonna 1995. REN on Portugalin valtion määräysvallassa oleva yritys. Sen velvoitteen täyttämättä jättämisen riski liittyy siten valtion velkariskiin. EDP toteaa lopuksi, että tämän arvon päivittämiseksi käytettävässä asiaankuuluvassa diskonttokorossa olisi siten otettava huomioon ainoastaan riski siitä, ettei REN täytä tätä velvoitetta.

         4.   PORTUGALIN HUOMAUTUKSET JA VASTAUKSET

               (43)

               Portugali toimitti vastauksen asianomaisten osapuolten esittämiin huomautuksiin, mutta keskittyi kysymykseen hukkakustannuksista, joista komissio ei esittänyt epäilyksiä.

               (44)

               Komissio pyysi huhtikuussa 2016 lisätietoja Portugalilta. Portugali vastasi 16 päivänä huhtikuuta 2016 ja antoi oikeudellisia selvityksiä säädöksen 240/2004 säännöksistä ja käyttöoikeussopimuksien liitteistä.

         5.   TOIMENPITEEN ARVIOINTI

   5.1   Tuen olemassaolo

               (45)

               SEUT-sopimuksen 107 artiklan 1 kohdan mukaan ”jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan”.

               (46)

               Voidakseen tehdä päätöksen valtiontuen olemassaolosta komission on arvioitava, täyttyvätkö kaikki SEUT-sopimuksen 107 artiklan 1 kohdassa asetetut kumulatiiviset edellytykset (eli valtion varojen siirto, valtion toimenpiteeksi katsominen, valikoiva etu, kilpailun vääristymisen uhka ja vaikutus unionin sisäiseen kauppaan) tarkasteltavana olevan toimenpiteen osalta.

         5.1.1   Valtion toimenpiteeksi katsominen

               (47)

               Sen arvioimisessa, voidaanko toimenpide katsoa valtion toteuttamaksi, tapauksissa, joissa viranomainen myöntää edun edunsaajalle, toimenpide on lähtökohtaisesti valtion toteuttama.

               (48)

               Vesivoiman tuotantoon käytettävien julkisten vesivarojen käyttöoikeuden jatkaminen EDP:n eduksi, joka toimii REN:n käyttöoikeuden saaneena alempana yksikkönä, johtuu vesivarojen käyttöjärjestelmää koskevan säädöksen 226-A/2007 täytäntöönpanosta. Tässä säädöksessä otetaan lisäksi käyttöön sääntöjä, joita valtion on noudatettava, kun se määrittää maksun, jonka EDP suorittaa vastineeksi käyttöoikeuden jatkamisesta saamastaan taloudellisesta hyödystä. Säädös 226-A/2007 on Portugalin viranomaisten hyväksymä ja täytäntöönpanema julkinen laki. Tästä seuraa, että siihen mahdollisesti sisältyvät tukitoimet katsotaan Portugalin tasavallan toteuttamiksi toimiksi.

         5.1.2   Valtion varat

               (49)

               Arvioitaessa, onko kyse valtion varoista, julkisen omaisuuden tai luonnonvarojen käyttöoikeuden taikka erityis- tai yksinoikeuksien myöntäminen ilman markkinahintojen mukaista riittävää korvausta voi merkitä valtion tuloista luopumista (12).

               (50)

               Portugalin vesilain 58/2005 ja säädöksen 226-A/2007 mukaan Portugalin alueella olevat vesivarat kuuluvat Portugalin valtiolle ja ne eivät voi olla luonnollisten henkilöiden tai oikeushenkilöiden hallussa tai omistuksessa. Tämän vuoksi julkisten vesivarojen käytöstä saadut taloudelliset hyödyt myönnetään periaatteessa SEUT-sopimuksen 107 artiklan 1 kohdassa tarkoitetuista valtion varoista.

               (51)

               Luonnonvarat, joilla on aineetonta arvoa, kuten vesi tai ilma, voivat olla tarpeellisia ja joskus välttämättömiä kansalaisille. Jos luonnonvaroja ei kuitenkaan hyödynnetä kaupallisesti ja/tai niiden käytölle ei määritetä taloudellista arvoa, ne eivät välttämättä ole SEUT-sopimuksen 107 artiklan 1 kohdan soveltamisalaan kuuluvien taloudellisten etujen myöntämiseen käytetty väline eikä niitä luokitella valtion varoiksi. Tässä tarkasteltavassa tapauksessa toimenpide koostuu julkisessa omistuksessa olevien vesivarojen käyttöoikeuden myöntämisestä. Kauppahinnan olemassaolo osoittaa, että käyttöoikeudella on taloudellinen arvo. Komissio toteaa siten, että toimenpiteessä on kyse valtion varoista.

               (52)

               Euroopan parlamentin ja neuvoston direktiivin 2000/60/EY 9 artiklassa (13) säädetään vesipalveluista aiheutuvien kustannusten kattamisen periaatteesta, veden hinnoittelupolitiikan tarjoamista riittävistä kannustimista vesivarojen tehokkaaseen käyttämiseen ja muun muassa teollisuuden riittävästä osallistumisesta kustannusten kattamiseen. Näissä unionin säännöksissä otetaan huomioon veden erilaisten käyttötarkoitusten taloudellinen arvo. Portugalin tapauksessa säädöksen 226-A/2007 91 §:ssä säädetään lisäksi, että julkisten vesivarojen käytöllä sähköntuotannossa on Portugalin lainsäädännön mukaan taloudellista, määrällistä ja markkina-arvoa.

               (53)

               Vesivoiman tuotantoon käytettävien julkisten vesivarojen käyttöoikeuden jatkaminen EDP:n eduksi, joka toimii REN:n käyttöluvan saaneena alempana yksikkönä, kuten säädöksessä 226-A/2007 säädetään, vaikuttaa olevan valtion varojen käyttöä SEUT-sopimuksen 107 artiklan 1 kohdassa tarkoitetussa merkityksessä.

         5.1.3   Edun puuttuminen

               (54)

               Liiketoimen markkinaehtojen mukaisuus voidaan määrittää myös yleisesti hyväksytyn vakiomuotoisen arviointimenetelmän perusteella (14). Tällaisen menetelmän on perustuttava käytettävissä oleviin objektiivisiin, todennettaviin ja luotettaviin tietoihin (15), joiden olisi oltava riittävän yksityiskohtaisia ja heijastettava taloudellista tilannetta sillä hetkellä, kun liiketoimesta päätettiin, ottaen huomioon riskin suuruus ja tulevaisuuden odotukset (16).

               (55)

               Komissio esitti menettelyn aloittamista koskevassa päätöksessään epäilyjä siitä, oliko käyttöoikeussopimuksen jatkamisesta vuonna 2007 tehdyssä taloudellisessa arvioinnissa saatu arvo liian pieni sen kahteen komponenttiin – sellaisten omaisuuserien jäännösarvo, joista ei ole tehty poistoja, ja vesivoimaloiden toiminnasta syntyvät vapaat kassavirrat – sovellettujen eri diskonttokorkojen vuoksi.

               (56)

               Vuonna 2007 käyttöoikeussopimuksen pidentämisen hinnaksi arvioitiin 704 miljoonaa euroa (ilman 55 miljoonan euron verovähennystä), ja siihen sisältyy kaksi komponenttia. Ensinnäkin se koostuu diskontatuista vapaista kassavirroista, joita syntyy vesivoimaloiden toiminnasta ajanjaksolla 2020–2044 (17) (2 115 miljoonaa euroa diskontattuna vuonna 2007). Toiseksi se koostuu jäännösarvon nettonykyarvosta vuonna 2007 (1 356 miljoonaa euroa diskontattuna vuonna 2007). On huomattava, että EDP:llä olisi ollut oikeus periä kyseisten omaisuuserien arvo takaisin, jos Portugali ei olisi päättänyt jatkaa EDP:n käyttöoikeussopimusta.

               (57)

               Komissio pohti, missä määrin alemman diskonttaustekijän soveltaminen sellaisten omaisuuserien jäännösarvoon, joista ei ole tehty poistoja, oli menettelyllisestä näkökulmasta katsoen hyväksyttävää (18).

               (58)

               Jotta voitaisiin ottaa huomioon, että sellaisten näiden voimalaitosten toimintaan käytettyjen omaisuuserien arvo, joista ei ole tehty poistoja, tiedetään vuonna 2020 ja että se on vähemmän epätarkka, koska siitä on tehty sopimukset Portugalin valtion määräysvallassa olevien yhteisöjen kanssa, pankit käyttivät kassavirtoihin sovellettua WACC-arvoa alhaisempaa diskonttokorkoa eli riskitöntä korkoa ja sen lisäksi 50–80 peruspisteen korkoeroa (noin 4,6 prosenttia verrattuna 7,8 prosentin WACC:iin). Pienemmän diskonttokoron soveltaminen nostaa jäännösarvon nettonykyarvoa ja alentaa käyttöoikeuden jatkamisesta maksettavaa hintaa. Kun otetaan huomioon, että jäännösarvoon eivät vaikuta samat taloudelliset epävarmuustekijät kuin vapaisiin kassavirtoihin, voidaan päätellä, että riskittömän koron soveltaminen on perusteltua.

               (59)

               Toisaalta WACC:n käyttö (vuosina 2020–2044 keskimäärin syntyvien) vapaiden kassavirtojen nettonykyarvon arvioimisessa on markkinakäytäntöjen mukaista. Se on perusteltua, koska vapautetuilla markkinoilla on suurempi operatiivinen riski, Iberian sähkömarkkinoita ollaan toteuttamassa (19) ja unionin tasolla kehitetään yhdentyneempiä energiamarkkinoita, mikä lisää rahavirran tuottamiseen liittyvää yleistä epävarmuutta. Tästä syystä WACC:n soveltaminen diskontattuihin kassavirtoihin on perusteltua.

               (60)

               Caixa Banco de Investimento ja CSFB arvioivat WACC:n käyttämällä vertailuanalyysimenetelmän (samankaltaisilla aloilla toimivien samankaltaisten toimijoiden WACC) ja alhaalta ylös -lähestymistavan (WACC:n uudelleenlaskenta Bloombergin julkisten tietojen avulla) yhdistelmää. Caixa Banco de Investimento arvioi, että WACC oli 7,72 prosenttia ja CSFB arvioi, että se oli 7,88 prosenttia. Tämä lähestymistapa heijastaa markkinakäytäntöä ja noudattaa vastaavia lähestymistapoja, jotka komissio on jo hyväksynyt muissa asioissa (20).

               (61)

               Komissiolla ei myöskään ollut varmuutta siitä, olisiko menetelmä, jota siirtoverkonhaltijana toimiva REN käytti laskiessaan arviota käyttöoikeuden jatkamisesta maksetusta hinnasta ja joka johti korkeampaan hintaan (1 672 miljoonaa euroa), ollut kahden rahoituslaitoksen arviointia tyydyttävämpi lähestymistapa (21).

               (62)

               REN:n ehdottama menetelmä ei kuitenkaan ole markkinakäytäntöjen mukainen. Käyttöoikeuden pidentämiselle laskettua ehdotettua hintaa ei voida hyväksyä seuraavista syistä:

                           a)

                           REN sovelsi yhtä diskonttokorkoa sekä jäännösarvoon että vapaaseen kassavirtaan. Tämän diskonttokoron osalta oletetaan, että WACC vastaa EDP:n WACC:ta (6,6 prosenttia). WACC:n on kuitenkin heijastettava tietyn maan tietynlaisen sektorin investoijien tietynlaiselta hankkeelta edellyttämää kannattavuutta. WACC lasketaan yleensä sekä vertailuanalyysimenetelmän (samankaltaisten markkinatoimijoiden WACC) ja alhaalta ylös -lähestymistavan perusteella, ja tähän sisältyy WACC:n kunkin komponentin (beeta, markkinariski, preemio) arviointi, jota ei tehty tutkimuksessa. Tästä syystä vaikuttaa siltä, ettei REN:n menetelmässä sovelleta markkinoiden yleensä soveltamia vakiomenetelmiä.

                           b)

                           Lisäksi Portugalin viranomaiset eivät voineet käyttää REN:n arviointia, koska se ei ole riippumaton. Portugalin oikeudellisen kehyksen mukaan käyttöoikeussopimuksen arvo olisi määritettävä kahden riippumattoman elimen, tässä tapauksessa CSFB:n ja Caixa Banco de Investimenton, tekemien arviointien perusteella. Niiden arviointeja käytettiin käyttöoikeuden jatkamisesta saatavan arvon määrittämiseen. Kuten edellä esitettiin, CSFB:n ja Caixa Banco de Investimenton esittämissä arvioinneissa käytettiin asianmukaisia menetelmiä. Komissiolla ei ole perusteita katsoa, että nämä arviot eivät ole soveltuneet käyttöoikeuden jatkoajan markkina-arvon määrittämiseen.

               (63)

               Lopuksi asianmukaisen tarkastelun perusteella vaikuttaa siltä, että menetelmää, jota Portugali käytti käyttöoikeuden jatkamisesta maksettavan hinnan arvioimiseksi, voidaan pitää tyydyttävänä.

               (64)

               Jos tarjouskilpailu olisi järjestetty, Portugalin olisi pitänyt maksaa EDP:lle sellaisten omaisuuserien arvo, joista ei ole tehty poistoja, sähkönhankintasopimuksen mukaisen käyttöoikeusajan päättyessä (vuonna 2020). Toiseksi käyttöoikeusajan pidentämistä koskeva hinta perustuu oletukseen, että sähkön hinta on 50 euroa/MWh. On huomattava, että samalta ajanjaksolta arvioitujen hukkakustannusten korvaus perustui arvioon 36 euroa/MWh. Jos tätä oletusta käytetään käyttöoikeusajan pidentämisestä maksettavan hinnan laskemiseen, Portugali olisi tukenut negatiivista hintaa (– 15,4 miljoonaa euroa nettonykyarvona ilmaistuna). Tästä syystä hintaoletukset ovat hukkakustannuksia koskevassa päätöksessä käytettyihin oletuksiin verrattuna kiistämättä suotuisammat Portugalin valtiolle, ja ne heijastavat molempien rahoituslaitosten omaksumaa varovaista lähestymistapaa käyttöoikeusajan jatkamiseen liittyvän hinnan arviointiin.

         6.   PÄÄTELMÄT

               (65)

               Komissio päättelee tästä syystä, että toimenpide, jonka nojalla EDP käyttää vesivoimalaitoksia jatketulla ajanjaksolla 704 miljoonan euron maksua vastaan, ei täytä kaikkia SEUT-sopimuksen 107 artiklan 1 kohdan kumulatiivisia edellytyksiä, ja se ei ole siten valtiontukea,

         ON HYVÄKSYNYT TÄMÄN PÄÄTÖKSEN:
   1 artikla
   Toimenpide, jonka Portugali on toteuttanut EDP:n, Energias de Portugal, S.A:n, hyväksi julkisten vesivarojen käytön jatkamisesta vesivoiman tuottamiseksi, ei ole Euroopan unionin toiminnasta tehdyn sopimuksen 107 artiklan 1 kohdassa tarkoitettua valtiontukea.
   2 artikla
   Tämä päätös on osoitettu Portugalin tasavallalle.

      Tehty Brysselissä 15 päivänä toukokuuta 2017.

            Komission puolesta

         Margrethe VESTAGER

            Komission jäsen

      (1)  Aiemmin vuoteen 2004 saakka Electricidade de Portugal.

      (2)  Valtiontuki SA.35429 (2013/C) (ex 2012/CP) – Julkisten vesivarojen käyttöä vesivoiman tuotantoon koskevan oikeuden jatkaminen – Kehotus huomautusten esittämiseen Euroopan unionin toiminnasta tehdyn sopimuksen 108 artiklan 2 kohdan mukaisesti (EUVL C 117, 16.4.2014, s. 113).

      (3)  Euroopan parlamentin ja neuvoston direktiivi 2003/54/EY, annettu 26 päivänä kesäkuuta 2003, sähkön sisämarkkinoita koskevista yhteisistä säännöistä ja direktiivin 96/92/EY kumoamisesta (EUVL L 176, 15.7.2003, s. 37).

      (4)  Komission 26 päivänä heinäkuuta 2001 hyväksymä ja 6 päivänä elokuuta 2001 päivätyllä kirjeellä SG(2001) D/290869 jäsenvaltioille toimitettu tiedonanto.

      (5)  Komission päätös C(2004)3468, annettu 22 päivänä syyskuuta 2004, valtiontukiasiassa N 161/2004, Hukkakustannukset Portugalissa (EUVL C 250, 8.10.2005, s. 9).

      (6)  Toisin sanoen EDP, Tejo Energia ja Turbogas.

      (7)  Portugalin viranomaiset selittivät, että Portugalin lainsäädännössä oli säädetty jo ennen alan vapauttamista periaatteesta, jonka mukaan investoinnit, joita vastaavia poistoja ei ole tehty, korvataan, kun kyseiset varat palautuvat valtiolle käyttöoikeuden päättyessä.

      (8)  Komission päätös C(2004)3468, annettu 22 päivänä syyskuuta 2004, valtiontukiasiassa N 161/2004, Hukkakustannukset Portugalissa (EUVL C 250, 8.10.2005, s. 9).

      (9)  Komission 26 päivänä heinäkuuta 2001 hyväksymä ja 6 päivänä elokuuta 2001 päivätyllä kirjeellä SG(2001) D/290869 jäsenvaltioille toimitettu tiedonanto.

      (10)  Ks. menettelyn aloittamista koskevan päätöksen johdanto-osan 16 kappale.

      (11)  Ks. menettelyn aloittamista koskevan päätöksen johdanto-osan 16 kappale.

      (12)  Ks. komission tiedonanto Euroopan unionin valtiontukisääntöjen soveltamisesta yleisiin taloudellisiin tarkoituksiin liittyvien palvelujen tuottamisesta myönnettävään korvaukseen (EUVL C 8, 11.1.2012, s. 4), 33 kohta, jossa viitataan unionin tuomioistuimen tuomioon 22.5.2003, Connect Austria Gesellschaft für Telekommunikation GmbH v Telekom-Control-Kommission ja Mobilkom Austria AG, C-462/99, ECLI:EU:C:2003:297, 92 ja 93 kohta; ja unionin yleisen tuomioistuimen tuomioon 4.7.2007, Bouygues ja Bouygues Télécom SA v. komissio, T 475/04, ECLI:EU:T:2007:196, 101, 104, 105 ja 111 kohta.

      (13)  Euroopan parlamentin ja neuvoston direktiivi 2000/60/EY, annettu 23 lokakuuta 2000, yhteisön vesipolitiikan puitteista, (EYVL L 327, 22.12.2000, s. 1).

      (14)  Ks. unionin yleisen tuomioistuimen tuomio 29.3.2007, Scott v. komissio, T-366/00, ECLI:EU:T:2007:99, 134 kohta, ja unionin tuomioistuimen tuomio 16.12.2010, Seydaland Vereinigte Agrarbetriebe, C-239/09, ECLI:EU:C:2010:778, 39 kohta.

      (15)  Ks. unionin yleisen tuomioistuimen tuomio 16.9.2004, Valmont Nederland BV v. komissio, T-274/01, ECLI:EU:T:2004:266, 71 kohta.

      (16)  Ks. unionin yleisen tuomioistuimen tuomio 29.3.2007, Scott v. komissio, T-366/00, ECLI:EU:T:2007:99, 158 kohta.

      (17)  Vuosi 2020 vastaa liiketoimeen osallistuvien 27 vesivoimalan sähkönhankintasopimusten ja hukkakustannusten korvausajan keskimääräistä päättymisvuotta. Vuosi 2044 vastaa 27 vesivoimalan käyttöoikeussopimusten jatkoajan keskimääräistä päättymisajankohtaa.

      (18)  Ks. menettelyn aloittamista koskevan päätöksen johdanto-osan 51 kappale.

      (19)  Iberian niemimaan sähkömarkkinat tai MIBEL, määritettiin Portugalin tasavallan ja Espanjan kuningaskunnan välisessä kansainvälisessä sopimuksessa Iberian niemimaan sähkömarkkinoiden perustamiseksi. MIBEL pantiin täytäntöön useilla lailla, jotka hyväksyttiin Espanjassa (esim. 30 päivänä kesäkuuta 2006 annettu asetus ITC/2129/2006) ja Portugalissa (esim. 26 päivänä kesäkuuta 2006 annettu päätös 643/2006).

      (20)  Ks. esim. Valtiontuki – Unkari – SA.38454 (2015/C) (ex 2015/N) – Mahdollinen tuki Paksin ydinvoimalalle – Kehotus huomautusten esittämiseen Euroopan unionin toiminnasta tehdyn sopimuksen 108 artiklan 2 kohdan mukaisesti (EUVL C 8, 12.1.2016, s. 2) yleisen tuomioistuimen tuomio, 3.7.2014, Espanja ja Ciudad de la Luz v. komissio, yhdistetyt asiat T-319/12 ja T-321/12, ECLI:EU:T:2014:604, 40 kohta, ja yhteisöjen ensimmäisen oikeusasteen tuomioistuimen tuomio 6.3.2003, Landes Nordrhein-Westfalen v. komissio, yhdistetyt asiat T-233/99 ja T-228/99, ECLI:EU:T:2003:57, 245 kohta.

      (21)  Ks. menettelyn aloittamista koskevan päätöksen johdanto-osan 48–51 kappale.


title: 2008/567/EY: Komission päätös, tehty 4 päivänä heinäkuuta 2008 , yhteisön rahoitusosuudesta vuonna 2008 Maailman eläintautijärjestön OIE:n toimiin eläinten hyvinvoinnin ja eläintautien seurannan ja luokituksen alalla

text:
               10.7.2008

               FI

               Euroopan unionin virallinen lehti

               L 181/55

      KOMISSION PÄÄTÖS,
   tehty 4 päivänä heinäkuuta 2008,
   yhteisön rahoitusosuudesta vuonna 2008 Maailman eläintautijärjestön OIE:n toimiin eläinten hyvinvoinnin ja eläintautien seurannan ja luokituksen alalla
   (2008/567/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
   sekä katsoo seuraavaa:

               (1)

               Päätöksen 90/424/ETY mukaisesti yhteisö voi toteuttaa tai auttaa jäsenvaltioita tai kansainvälisiä organisaatioita toteuttamaan yhteisön eläinlääkintäalan lainsäädännön ja koulutuksen kehittämiseen tarvittavia teknisiä ja tieteellisiä toimia.

               (2)

               Eläinten suojelua ja hyvinvointia koskevassa yhteisön toimintasuunnitelmassa vuosiksi 2006–2010 todetaan, että sellaisten kansainvälisten toimien tukeminen ja käynnistäminen, joilla lisätään tietoja ja parannetaan yksimielisyyttä eläinten hyvinvointiin liittyvistä seikoista, on yksi viidestä keskeisestä toiminta-alasta.

               (3)

               Maailman eläintautijärjestö OIE on eläinten terveyden parantamisesta maailmanlaajuisesti vastaava hallitustenvälinen organisaatio. OIE antoi vuonna 2005 eläinten hyvinvointia koskevat ohjeet, joiden aiheina ovat eläinten maa- ja merikuljetukset, eläinten teurastus ihmisravinnoksi sekä eläinten humaani lopettaminen tautien torjumiseksi. OIE aikoo kehittää kyseisiä ohjeita edelleen, antaa uusia ohjeita ja tukea OIE:n jäsenmaiden jo käyttöön ottamien ohjeiden täytäntöönpanoa erityisesti antamalla koulutusta ja opastusta.

               (4)

               Suunnitellut OIE:n koulutus- ja tiedotustapahtumat ovat tarpeellisia, jotta kaikissa osallistuvissa maissa voidaan kehittää voimassa olevaa eläinlääkintäalan lainsäädäntöä sekä koulutusta. Kolmansissa maissa tehtävät parannukset liittyvät tiukasti yhteisön eläinlääkintälainsäädännön kehittämiseen ja sen tehokkuuteen sille asetettujen tavoitteiden saavuttamisessa. Suunnitelluilla koulutus- ja tiedotustapahtumilla vastataan lisäksi Euroopan kansalaisten (2) enemmistön toiveisiin siitä, että yhteisöön suuntautuvaa vientiä harjoittavissa maissa sovelletaan samoja eläinten hyvinvointia koskevia edellytyksiä kuin yhteisössä. Yhteisön olisi näin ollen osallistuttava kyseisten tapahtumien rahoitukseen.

               (5)

               OIE:n toisessa eläinten hyvinvointia käsittelevässä maailmankonferenssissa ”Putting the OIE Standards to work” pyritään saamaan maailmanlaajuisesti käyttöön OIE:n ohjeet, joiden aiheina ovat eläinten maa- ja merikuljetukset, eläinten teurastus ihmisravinnoksi sekä eläinten humaani lopettaminen tautien torjumiseksi. Konferenssilla pyritään myös nostamaan eläinten hyvinvointi paremmin esille ja kannustamaan eläinlääkäreitä ja eläinlääkintähallintoa ottamaan suurempi vastuu eläinten hyvinvoinnista.

               (6)

               OIE:n toisella eläinten hyvinvointia käsittelevällä maailmankonferenssilla saattaa olla huomattava vaikutus yhteisön eläinlääkintälainsäädännön kehittämiseen. Sen tavoitteet ovat eläinten suojelua ja hyvinvointia koskevassa yhteisön toimintasuunnitelmassa (2006–2010) esitettyjen tavoitteiden mukaiset. OIE-konferenssille on näin ollen aiheellista myöntää yhteisön rahoitusta.

               (7)

               EU:n uudesta eläinten terveyttä koskevasta strategiasta vuosiksi 2007–2013 annetussa komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle kuvataan EU-toimien priorisointi yhdeksi uuden eläintenterveysstrategian päätoiminta-aloista. Tutkimus eläintautien seurannan ja luokituksen kustannuksista yleismaailmalliseen eläinterveysaloitteeseen liittyvien OIE:n jatkotoimien puitteissa tuottaisi tältä osin tietoa, jonka avulla voidaan paremmin luokitella eläintauteja ja asettaa seurantatoimenpiteet tärkeysjärjestykseen.

               (8)

               OIE:lla on alallaan käytännössä vallitseva monopoli Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (3) 168 artiklan 1 kohdan c alakohdan mukaisesti; tästä syystä ehdotuspyyntö ei ole tarpeen.

               (9)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   1 artikla
   Hyväksytään 100 000 euron suuruinen yhteisön rahoitusosuus Maailman eläintautijärjestön OIE:n järjestämän eläinten hyvinvointia koskevien OIE:n ohjeiden täytäntöönpanoa käsittelevän koulutusseminaarin rahoittamiseen; yhteisön yhteisrahoitus voi olla enintään 65 prosenttia kaikista avustuskelpoisista kustannuksista.
   2 artikla
   Hyväksytään 200 000 euron suuruinen yhteisön rahoitusosuus OIE:n vuonna 2008 järjestämän eläinten hyvinvointia käsittelevän toisen maailmankonferenssin ”Putting the OIE Standards to work” rahoittamiseen; yhteisön yhteisrahoitus voi olla enintään 50 prosenttia kaikista avustuskelpoisista kustannuksista.
   3 artikla
   Hyväksytään 200 000 euron suuruinen yhteisön rahoitusosuus OIE:n vuonna 2008 toteuttaman, eläintautien seurannan ja luokituksen kustannuksia käsittelevän tutkimuksen rahoittamiseen; yhteisön yhteisrahoitus voi olla enintään 67 prosenttia kaikista avustuskelpoisista kustannuksista.
   4 artikla
   Edellä 1, 2 ja 3 artiklassa säädetyt rahoitusosuudet rahoitetaan Euroopan yhteisöjen vuoden 2008 talousarvion budjettikohdasta 17 04 02 01.
   Edellä 1, 2 ja 3 artiklassa säädettyjä rahoitusosuuksia koskeva avustussopimus myönnetään OIE:lle ilman ehdotuspyyntöä, sillä OIE on eläinten terveyden parantamisesta maailmanlaajuisesti vastaava hallitustenvälinen organisaatio ja sillä on käytännössä vallitseva monopoli.

      Tehty Brysselissä 4 päivänä heinäkuuta 2008.

            Komission puolesta

         Androulla VASSILIOU

            Komission jäsen

      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).

      (2)  Erityiseurobarometri nro 270: Attitudes of EU citizens towards Animal Welfare, http://ec.europa.eu/food/animal/welfare/survey/sp_barometer_aw_en.pdf, s. 32.

      (3)  EYVL L 357, 31.12.2002, s. 1. Asetus sellaisena kuin se on viimeksi muutettuna asetuksella (EY, Euratom) N:o 478/2007 (EUVL L 111, 28.4.2007, s. 13).


title: Neuvoston päätös (EU) 2017/866, annettu 11 päivänä toukokuuta 2017, naisiin kohdistuvan väkivallan ja perheväkivallan ehkäisemistä ja torjumista koskevan Euroopan neuvoston yleissopimuksen allekirjoittamisesta Euroopan unionin puolesta turvapaikanhaun ja palauttamiskiellon osalta

text:
               20.5.2017

               FI

               Euroopan unionin virallinen lehti

               L 131/13

         NEUVOSTON PÄÄTÖS (EU) 2017/866,
   annettu 11 päivänä toukokuuta 2017,
   naisiin kohdistuvan väkivallan ja perheväkivallan ehkäisemistä ja torjumista koskevan Euroopan neuvoston yleissopimuksen allekirjoittamisesta Euroopan unionin puolesta turvapaikanhaun ja palauttamiskiellon osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 78 artiklan 2 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni osallistui jäsenvaltioiden rinnalla tarkkailijana neuvotteluihin Euroopan neuvoston yleissopimuksesta naisiin kohdistuvan väkivallan ja perheväkivallan ehkäisemisestä ja torjumisesta, jäljempänä ’yleissopimus’, jonka Euroopan neuvoston ministerikomitea hyväksyi 7 päivänä huhtikuuta 2011. Yleissopimus avattiin allekirjoittamista varten 11 päivänä toukokuuta 2011.

               (2)

               Yleissopimuksen 75 artiklan mukaisesti yleissopimus on avoinna unionille allekirjoittamista varten.

               (3)

               Yleissopimuksella luodaan laaja-alaiset ja monitahoiset oikeudelliset puitteet naisten suojelemiseksi kaikenlaiselta väkivallalta. Sillä pyritään estämään ja poistamaan naisiin ja tyttöihin kohdistuvaa väkivaltaa ja perheväkivaltaa sekä saattamaan väkivallantekijät syytteeseen. Se kattaa monenlaisia toimenpiteitä tietojen kokoamisesta ja valistuksesta oikeudellisiin toimenpiteisiin, joilla naisiin kohdistuvan väkivallan eri muodot säädetään rangaistaviksi. Se sisältää toimenpiteitä uhrien suojelemiseksi ja tukipalvelujen tarjoamiseksi, ja siinä käsitellään sukupuoleen perustuvan väkivallan ulottuvuutta turvapaikka- ja muuttoliikeasioiden yhteydessä. Yleissopimuksella perustetaan erityinen valvontamekanismi sen varmistamiseksi, että osapuolet panevat yleissopimuksen määräykset tehokkaasti täytäntöön.

               (4)

               Yleissopimuksen allekirjoittaminen unionin puolesta edistää naisten ja miesten tasa-arvon toteutumista kaikilla aloilla, mikä on keskeinen tavoite ja arvo unionin kaikessa toiminnassa Euroopan unionista tehdyn sopimuksen 2 ja 3 artiklan, Euroopan unionin toiminnasta tehdyn sopimuksen 8 artiklan ja Euroopan unionin perusoikeuskirjan 23 artiklan mukaisesti. Naisiin kohdistuva väkivalta loukkaa heidän ihmisoikeuksiaan, ja se on syrjinnän äärimmäinen muoto, joka perustuu sukupuolten epätasa-arvoon sekä edistää ja vahvistaa sitä. Sitoutumalla yleissopimuksen täytäntöönpanoon unioni vahvistaa sitoutuneisuutensa naisiin kohdistuvan väkivallan torjumiseen omalla alueellaan ja maailmanlaajuisesti sekä vahvistaa nykyistä poliittista toimintaansa ja olemassa olevaa oikeudellista kehystään rikosprosessioikeuden alalla, mikä on erityisen tärkeää naisille ja tytöille.

               (5)

               Sekä unionilla että sen jäsenvaltioilla on toimivaltaa yleissopimuksen soveltamisalaan kuuluvilla aloilla.

               (6)

               Yleissopimus olisi allekirjoitettava unionin puolesta unionin toimivaltaan kuuluvien asioiden osalta siltä osin kuin yleissopimus voi vaikuttaa yhteisiin sääntöihin tai muuttaa niiden soveltamisalaa. Tämä koskee erityisesti tiettyjä yleissopimuksen määräyksiä, jotka liittyvät rikosoikeuden alalla tehtävään oikeudelliseen yhteistyöhön, sekä niitä yleissopimuksen määräyksiä, jotka koskevat turvapaikanhakua ja palauttamiskieltoa. Jäsenvaltiot säilyttävät toimivaltansa siltä osin kuin yleissopimus ei vaikuta yhteisiin sääntöihin tai muuta niiden soveltamisalaa.

               (7)

               Unionilla on myös yksinomainen toimivalta hyväksyä yleissopimuksessa määrätyt velvoitteet omien toimielintensä ja julkishallintonsa osalta.

               (8)

               Koska unionin toimivalta ja jäsenvaltioiden toimivalta liittyvät toisiinsa, unionin olisi liityttävä yleissopimuksen osapuoleksi yhdessä jäsenvaltioidensa kanssa, jotta ne voivat yhdessä täyttää yleissopimuksesta johtuvat velvoitteet ja käyttää oikeuksiaan johdonmukaisella tavalla.

               (9)

               Tämä päätös koskee ainoastaan yleissopimuksen 60 ja 61 artiklaa. Se ei koske rikosoikeuden alalla tehtävää oikeudellista yhteistyötä koskevia yleissopimuksen määräyksiä, joita käsitellään erillisessä allekirjoittamista koskevassa neuvoston päätöksessä, joka hyväksytään samanaikaisesti tämän päätöksen kanssa.

               (10)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (11)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (12)

               Yleissopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa naisiin kohdistuvan väkivallan ja perheväkivallan ehkäisemistä ja torjumista koskeva Euroopan neuvoston yleissopimus Euroopan unionin puolesta turvapaikanhaun ja palauttamiskiellon osalta sillä varauksella, että mainitun yleissopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yleissopimus unionin puolesta.
   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 11 päivänä toukokuuta 2017.

            Neuvoston puolesta

            Puheenjohtaja

         R. GALDES

      (1)  Yleissopimuksen teksti julkaistaan yhdessä sen tekemistä koskevan päätöksen kanssa.


Avis juridique important

|

32000D0742

Neuvoston päätös, tehty 16 päivänä marraskuuta 2000, Euroopan yhteisön ja Venäjän federaation hallituksen välisen tiede- ja teknologiayhteistyötä koskevan sopimuksen tekemisestä

Virallinen lehti nro L 299 , 28/11/2000 s. 0014 - 0014

Neuvoston päätös,tehty 16 päivänä marraskuuta 2000,Euroopan yhteisön ja Venäjän federaation hallituksen välisen tiede- ja teknologiayhteistyötä koskevan sopimuksen tekemisestä(2000/742/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan yhteisö ja Venäjän federaatio toteuttavat parhaillaan erityisiä tutkimusohjelmia molemmille osapuolille tärkeillä aloilla.(2) Venäjän federaatio sekä Euroopan yhteisö ja sen jäsenvaltiot ovat allekirjoittaneet kumppanuus- ja yhteistyösopimuksen(3), jonka 62 artiklassa määrätään tieteen ja teknologian alaan liittyviä "erityisjärjestelyjä" koskevista neuvotteluista.(3) Neuvosto valtuutti 10 päivänä marraskuuta 1997 tekemällään päätöksellä komission neuvottelemaan Euroopan yhteisön ja Venäjän federaation hallituksen välisestä tiede- ja teknologiayhteistyötä koskevasta sopimuksesta, joka olisi voimassa Euroopan parlamentin ja neuvoston päätöksellä N:o 182/1999/EY(4) perustetun viidennen puiteohjelman ajan.(4) Olisi hyväksyttävä Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus.Sopimuksen teksti on tämän päätöksen liitteenä.2 artiklaNeuvoston puheenjohtaja antaa yhteisön puolesta sopimuksen 12 artiklassa tarkoitetun ilmoituksen(5).Tehty Brysselissä 16 päivänä marraskuuta 2000.Neuvoston puolestaPuheenjohtajaR. Schwartzenberg(1) EYVL C 370 E, 26.10.1999, s. 22.(2) Ei vielä julkaistu virallisessa lehdessä.(3) EYVL L 327, 28.11.1997, s. 3.(4) EYVL L 26, 1.2.1999, s. 1.(5) Neuvoston pääsihteeri julkaisee tämän sopimuksen voimaantulopäivän Euroopan yhteisöjen virallisessa lehdessä.


Avis juridique important

|

32000D0068

Euroopan parlamentin ja neuvoston päätös N:o 68/2000/EY, tehty 13 päivänä joulukuuta 1999, Sokrates-ohjelmasta annetun peruspäätöksen muuttamisesta Turkin sisällyttämiseksi ohjelmaan kuuluviin maihin

Virallinen lehti nro L 010 , 14/01/2000 s. 0001 - 0002

EUROOPAN PARLAMENTIN JA NEUVOSTON PÄÄTÖS N:o 68/2000/EY,tehty 13 päivänä joulukuuta 1999,Sokrates-ohjelmasta annetun peruspäätöksen muuttamisesta Turkin sisällyttämiseksi ohjelmaan kuuluviin maihinEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 149 ja 150 artiklan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),ottavat huomioon alueiden komitean lausunnon(3),noudattavat perustamissopimuksen 251 artiklassa määrättyä menettelyä(4),sekä katsovat seuraavaa:1) Yhteisön Sokrates-toimintaohjelma on perustettu 14 päivänä maaliskuuta 1995 tehdyllä Euroopan parlamentin ja neuvoston päätöksellä N:o 819/95/EY(5). Turkki ei osallistu tähän toimintaohjelmaan.2) Turkki on assosioitunut maa, jonka yhteyksiä yhteisöön on vahvistettu voimakkaasti tulliliiton lopullisen vaiheen voimaantulolla.3) Tulliliitolla perustettuja taloudellisia ja kaupallisia yhteyksiä olisi vahvistettava yleissivistävän ja ammatillisen koulutuksen sekä nuorisoon liittyvien toimien aloilla tiiviimmällä yhteistyöllä.4) Toisaalta tämän päätöksen kohteena olevan ja Turkin osallistumisen mahdollistavan, mainitun ohjelman perustamista koskevan päätöksen muuttamisen ja maan osallistumiseen liittyviä yksityiskohtaisia (erityisesti rahoitukseen liittyviä) sääntöjä koskevien neuvottelujen päättymisen sekä toisaalta niiden päättymisen ja Turkin tosiasiallisen osallistumisen välisen ajan voidaan odottaa muodostuvan pitkäksi.5) Sen ohella että tällainen periaatteellinen avautuminen on konkreettinen osoitus Euroopan unionin lukuisia kertoja esiin tuomasta halusta kehittää alakohtaista yhteistyötä Turkin kanssa, se myös mahdollistaa valmistelu- ja tiedotustoimiin ryhtymisen, jotta Turkki voi osallistua täysipainoisesti asianomaiseen ohjelmaan tai kehitteillä olevaan uuteen puiteohjelmaan,OVAT PÄÄTTÄNEET SEURAAVAA:1 artiklaKorvataan päätöksen N:o 819/95/EY 7 artiklan 3 kohdan toinen virke seuraavasti: "Tähän ohjelmaan voivat osallistua Kypros, Malta ja Turkki näiden maiden kanssa EFTA-maihin sovellettavia sääntöjä lähtökohtana pitäen sovittavia menettelyjä noudattaen vahvistettujen lisämäärärahojen perusteella sekä noudattaen voimassa olevan varainhoitoasetuksen 3 artiklan säännöksiä."2 artiklaTämän päätöksen tarkoituksena on mahdollistaa mahdollisimman pian Turkin osallistuminan Sokrates-ohjelmaan sen nykyisessä muodossa kokonaan tai osittain sikäli, kun neuvottelut sen sallivat sekä kaikkien valmistelu- tai tiedotustoimien aloittaminen tähän ohjelmaan tai tulevaan puiteohjelmaan (2000-2004) osallistumista silmällä pitäen.3 artiklaTurkin mainittuun ohjelmaan osallistumisen tavoitteena on mahdollistaa tosiasiallinen vaihtotoiminta kyseisten kahden osapuolen nuorison ja nuorison ohjaamisesta vastaavan henkilökunnan välillä pitäen arvossa osapuolten kielellistä, sivistyksellistä ja kulttuurillista monimuotoisuutta perustamissopimuksen 149 artiklan 1 kohdan mukaisesti sekä kunnioittaen vähemmistöjen oikeuksia.4 artiklaEuroopan parlamentille ilmoitetaan tämän päätöksen täytäntöönpanemiseksi toteutetuista eri toimenpiteistä.5 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 13 päivänä joulukuuta 1999.Euroopan parlamentin puolestaPuhemiesN. FONTAINENeuvoston puolestaPuheenjohtajaS. HASSI(1) EYVL C 186, 26.6.1996, s. 8.(2) EYVL C 158, 26.5.1997, s. 74.(3) EYVL C 293, 13.10.1999, s. 23.(4) Euroopan parlamentin lausunto, annettu 25. helmikuuta 1999 (EYVL C 153, 1.6.1999, s. 19), neuvoston yhteinen kanta, vahvistettu 12. heinäkuuta 1999 (EYVL C 249, 1.9.1999, s. 1) ja Euroopan parlamentin päätös, tehty 28. lokakuuta 1999 (ei vielä julkaistu virallisessa lehdessä).(5) EYVL L 87, 20.4.1995, s. 10.


title: Poliittisten ja turvallisuusasioiden komitean päätös BiH/8/2006, tehty  15 päivänä maaliskuuta 2006 , jolla muutetaan päätöstä BiH/1/2004 kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa ja päätöstä BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten

text:
               5.4.2006

               FI

               Euroopan unionin virallinen lehti

               L 96/14

      POLIITTISTEN JA TURVALLISUUSASIOIDEN KOMITEAN PÄÄTÖS BiH/8/2006,
   tehty 15 päivänä maaliskuuta 2006,
   jolla muutetaan päätöstä BiH/1/2004 kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa ja päätöstä BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten
   (2006/267/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   sekä katsoo seuraavaa:

               (1)

               Poliittisten ja turvallisuusasioiden komitea on 21 päivänä syyskuuta 2004 tehnyt päätöksen BiH/1/2004 (1) ja 29 päivänä syyskuuta 2004 päätöksen BiH/3/2004 (2).

               (2)

               Euroopan unionin operaation komentajan antaman, entisen Jugoslavian tasavallan Makedonian osallistumista koskevan suosituksen perusteella Euroopan unionin sotilaskomitea on päättänyt suositella poliittisten ja turvallisuusasioiden komitealle, että tämä hyväksyisi entisen Jugoslavian tasavallan Makedonian osallistumisen.

               (3)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tästä syystä Tanska ei osallistu operaation rahoittamiseen.

               (4)

               Kööpenhaminassa kokoontunut Eurooppa-neuvosto antoi 12 ja 13 päivänä joulukuuta 2002 julkilausuman, jossa todettiin, että Berliini plus -järjestelyt ja niiden täytäntöönpano koskevat ainoastaan niitä Euroopan unionin jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON PÄÄTTÄNYT SEURAAVAA:
   1 artikla
   Korvataan päätöksen BiH/1/2004 liite seuraavasti:

         ”LIITE
         1 ARTIKLASSA TARKOITETTUJEN KOLMANSIEN VALTIOIDEN LUETTELO

                     —

                     Albania

                     —

                     Argentiina

                     —

                     Bulgaria

                     —

                     Chile

                     —

                     entinen Jugoslavian tasavalta Makedonia

                     —

                     Kanada

                     —

                     Marokko

                     —

                     Norja

                     —

                     Romania

                     —

                     Sveitsi

                     —

                     Turkki

                     —

                     Uusi-Seelanti”.

   2 artikla
   Korvataan päätöksen BiH/3/2004 liite seuraavasti:

         ”LIITE
         3 ARTIKLAN 1 KOHDASSA TARKOITETTUJEN KOLMANSIEN VALTIOIDEN LUETTELO

                     —

                     Albania

                     —

                     Argentiina

                     —

                     Bulgaria

                     —

                     Chile

                     —

                     entinen Jugoslavian tasavalta Makedonia

                     —

                     Kanada

                     —

                     Marokko

                     —

                     Norja

                     —

                     Romania

                     —

                     Sveitsi

                     —

                     Turkki

                     —

                     Uusi-Seelanti”.

   3 artikla
   Tämä päätös tulee voimaan päivänä, jona se tehdään.

      Tehty Brysselissä 15 päivänä maaliskuuta 2006.

            Poliittisten ja turvallisuusasioiden komitean puolesta

            Puheenjohtaja

         F. J. KUGLITSCH

      (1)  EUVL L 324, 27.10.2004, s. 20. Päätös sellaisena kuin se on muutettuna päätöksellä BiH/5/2004 (EUVL L 357, 2.12.2004, s. 39).

      (2)  EUVL L 325, 28.10.2004, s. 64. Päätös sellaisena kuin se on muutettuna päätöksellä BiH/5/2004.